आशीर्वाद समारोह में छात्रों का किया सम्मान
आसींद | शंकरदेव भारती राजकीय उच्च प्राथमिक विद्यालय में आशीर्वाद समारोह मनाया गया। इसमें कक्षा 8वीं के बच्चों का सम्मान किया गया। मुख्य अतिथि भाजपा जिला महामंत्री डालचंद साहू थे। अध्यक्षता भारत विकास परिषद के संरक्षक गोपाल सिंह चूंडावत ने की। नगर पालिका ईओ पिंटू लाल जाट ने स्कूल में बच्चों को शुद्ध पेयजल उपलब्ध कराने के लिए एक वाटर कूलर देने का आश्वासन दिया। विशिष्ट अतिथि पूर्व नगर अध्यक्ष सत्यनारायण छीपा, बीईईओ बीएल सेन, गोवर्धन सिंह, मुमताज पठान, राजेंद्र सेन थे। संस्था प्रधान राजेंद्र सेन ने अतिथियों का स्वागत कर स्कूल में होने वाली गतिविधियों गत वर्ष के परीक्षा परिणाम के बारे में बताया।
hin_Deva hin_Deva